**קליקות חברתיות - מי המקובל של הכיתה (שעה)**

**שם הפעולה הקודמת- דמויות מעוררות השראה**

**שם הפעולה הבאה- כוחב של קבוצה**

**מטרות**

1. מהן קליקות חברתיות ומה זה אומר להיות מקובל?

2. האם המטרה שלי החניכ.ה הוא שכולם הכי יאהבו אותי, או להיות אהוב.ה בין חבריי ?

3. בפרויקט שהולך ומתקרב החניכים יצטרכו לפרגן ולהרים אחד את השנייה, גם אם מדובר לא בחברים מהקליקה שלהם וללא קשר למעמדם החברתי בקבוצה, מטרת הפעולה היא להכיר את הקשיים "בחבורות" ולהתגבר מעליהם.

**מהלך**

1. **מה נשמע? (5 דק')-** סבב המה נשמע של פעולה זו יפתח את נושא הפעולה מבלי צורך להסביר, כל חניכ.ה ישתף על מקרה בו הוא הרגיש לבד (אם יש קושי אפשר ללכת על ההפך ולשתף על מקרה בו החניכ.ה הרגיש.ה מקובל.ת)
2. **ציור וחשיבה משותפת (10-15 דק')** - נחלק את הקבוצה לשתי קבוצות, כל אחת מהקבוצת תקבל דף גדול ועליו ציור של ילד או ילדה (חשוב שהציור יהיה גדול וריק כדי שיהיה אפשר לכתוב ולצייר על הבריסטול).

כל קבוצה תקבל הנחייה אך חשוב שלא ידעו על ההנחייה של הקבוצה האחרת.

קבוצה א- צריכה לכתוב ולצייר, בעזרת תיאורים והגדרות את ילד.ה שהוא מלכ.ה הכיתה. (הכי מקובל.ת)

קבוצה ב- צריכה לכתוב ולצייר, בעזרת תיאורים והגדרות את הילד.ה הכי חסר חברים ובודד.

1. **עיבוד (15 דק) -** לאחר זמן החשיבה וביצוע כל קבוצה תציג בפני הקבוצה השנייה את הבריסטול שלה, ללא הצגת ההנחייה.

על הקבוצה השנייה בשלב זה להחליט על פי מה תיארו את הילד.ה .

ומכאן קיימות 2 אפשרויות, הראשונה שהם עלו על ההנחיות בקלות, והשנייה שהם לא הבינו.

*אני מניחה כי הקבוצות יעלו על זה בקלות כיוון שזה נושא עכשיוי ורוולנטי עבורם, אך אם בקבוצה שלך יש שוני, התאם את המשך הפעולה לכך.*

נעצור ונדון על כמה שאלות:

* מה זה בכלל אומר להיות מקובל? איך יודעים אם מישהו הוא מקובל?
* למה בחרתם לתאר את הילדים כפי שתיארתם?
* אם הייתם צריכים לבחור איזה ילד להיות מה הייתם בוחרים?
* האם מראה חיצוני משנה ? (שאלה זו רלוונטית במידה והם תיארו גם מראה חיצוני )
* האם אדם 1 יכול להיות במקום אחד מקובל ובמקום אחר בודד ?
1. **מתודה 3 (10 דק')** במתודה זו נתרכז במטרה השנייה של הפעולה. זוהי מטרה יותר אישית ושל חשיבה.

השאלה המרכזית שהחניכים צריכים לשאול את עצמם היא " האם המטרה שלי היא להיות הכי אהוב, כלומר במקום ה1 או שאני פשוט רוצה להיות מוקף בחברים טובים? "

בתור ילד יש לך שאיפה להיות הכי הכי תמיד, נדבר קצת על החסרונות בפסגה.

* נבנה מגדלים מאבנים או לגו או קוביות עץ (מה שיש בהישג ידכם).
* נשאל את החניכים, מה החסרון בלהיות הכי גבוה? מה החסרון בלהיות הבסיס? - נשווה את זה למקובלים בכיתה.
* במידה ולחניכים קשה אכתוב כאן חסרנות ויתרונות - המטרה להגיע אליהם ולדבר על זה.
* לפעמים עדיף לשאוף למקום טוב באמצע.

| יתרונות | חסרונות |
| --- | --- |
| הכי גבוה- רואה הכל יודע הכל - מספרים לו הכל- מרכז העניינים | אם נופל כולם יודעים, העיניים עליו, אנשים מאחלים שיקרוס המגדל והוא בראשו |
| בסיס המבנה- נשנענים עליו , הוא התמיכה של כולם | אין תמיכה לו, כום יכולים לדרוך עליו.  |
|  |  |

1. **סיכום (5 דק') -**

א. מה היה בפעולה?

ב. איך הרגשתי לדבר על הנושא הזה ?

ג. האם אני מרוצה מהמקום בו אני נמצא בבית הנוער או בכיתה ? אם לא, איך אני יכול לשנות את זה ?

ד. איפה לדעתכם כקבוצה יש לכם את האחריות לדאוג שכול ירגישו אהובים?

1. **פינה אישית (5- 10 דק')-** חניך מביא נושא מעולם התוכן שלו ומעביר פרזנטציה לקבוצה (אפשר גם להנחות דיון בקבוצה) במשך 5-10 דק'. לאחר סבב ראשון של הקבוצה, אפשר לתת נושא לפינה אישית- מוזיקה, סוגיות חברתיות, אקטואליה, וכו'

**עזרים**

**2 בריטולים גדולים**

**טושים**